
ZAILTASUNAK  DITUZTEN  ADIN TXIKIKOENTZAKO ETA HAIEN FAMILIENTZAKO  LAGUNTZAK
2024. URTEA
OINARRIAK
1.- LAGUNTZEN HELBURUA:

Haurrek, nerabeek, euren ezaugarriengatik, biztanleria sektore oso zaurgarria osatzen dute. Adin txikiko guztien artean, ordea, badira, aldi berean, arrisku bereziko egoeretan daudenak. Dirulaguntza hauek egoera ahuletan dauden edo premia bereziak dauzkaten haur ,nerabe eta beraien familiei zuzendurik daude ,  babesa  eta gizarteratzea sustatu  eta  bazterketari aurre egitea dute helburu.

2.- PRINTZIPIO NAGUSIAK

· Beti esku hartze egitasmo bati loturik egongo diren laguntzak izango dira.

· Izaera subsidiarioa dute eta hala dagokionean, indarrean dagoen legerian aurreikusita dauden, eta onuradunari edota bizikidetza-unitateko edozein kideri dagokien arlo ekonomikoko gizarte baliabide eta prestazioen osagarri dira.

· Laguntza puntualak edo epe bati lotutakoak dira 

· Beste ezinak dira eta, beraz, ezin izango dira betebeharren berme gisa eskaini; ez da lagatzerik egongo, ez osoki, ez partzialki; eta ez da konpentsatzerik ez deskontatzerik egongo, bidegabeki jasotako prestazioak itzultzeko izan ezik. Ez da atxikitzerik edo bahitzerik izango, ezartzekoa den Estatuko lege orokorrean aurreikusitako muga izan ezik.

· Ez dirulaguntza bera bakarrik, eta beste dirusarrerekin batuta ere, ezin izango da izan, inoiz  ere ez, lagundutako  jardueraren kostua baino handiagoa.

· Laguntza hauek emateko, horretarako den kreditua egon behar du esleitua udal aurrekontuetan.

· Laguntzek behar hauei erantzuteko izango dira:

a) [bookmark: _Hlk883591]Haurtzaindegi edo ikastetxera joateko laguntzak, gizarte edo familia egoerak hala eskatzen duenean.
b) Eskola-jangelarako, eskola materialerako eta  haurren  udalekuetarako laguntzak gizarte edo familia egoerak hala eskatzen duenean.
c) Eskolaz kanpoko laguntzak  (*) eta  aisialdiko  ekintzak gizarte edo familia egoerak hala eskatzen duenean.
d) Laguntza bereziak; bestelako edozein laguntza, betiere Udaleko Gizarte Langilearen balorazio  txostenaren baitan, adin txikikoentzat behar edo premiazko egoerak daudenean.




3.-DIRU ATALA ETA  2024. URTERAKO  AURREIKUSITAKO  AURREKONTUA:

 1 0341 480 231 00 04 2024 Dirulaguntzak Zailtasunak  30.000€
  Diru  atala  beharren baitan  handitu daiteke.


4.-ONURADUNAK: BALDINTZAK ETA BETEBEHARRAK

BALDINTZAK:

a) Oiartzungo udalerrian erroldatua egotea.

b) Familian , aipatutako  beharra duten 18 urtetik beheragoko kideak izatea, beti ere aldez aurretik gizarte zerbitzuen arrazoibidezko txostenaren baitan.

c) Beharrei  aurre egiteko ez izatea baliabide  ekonomiko nahikorik, beti ere aldez aurretik gizarte zerbitzuen arrazoibidezko txostenaren baitan.

d) Esku hartze egitasmoa sinatuta izatea

      BETEBEHARRAK:
    

1. Jasotako diru-laguntzak eskatutako helburuetarako erabili behar dira. 

2. Diru-laguntzak eskuratzeko bete beharreko baldintzei buruzko aldaketen berri  eman

3. Esku hartzeko plana gizarte langilearekin batera  adostea.

4. Edozein  aldaketa esanguratsu jakinarazi beharko dio Gizarte  Zerbitzuari (lanaren lorpena, egoera ekonomikoaren aldaketa, bizileku aldaketa…) 

5.  Hiru hilero bere egoeraren jarraipena  egin  Gizarte zerbitzuekin batera

6. Bidegabeki jasotako diru-laguntzak edota oker jasotako kopuruak itzultzea. 

7. Jasotako laguntzak modu honetan justifikatu beharko dira :

-Laguntzaren onuradunak ezinbestean aurkeztu beharko ditu hilero  egindako gastuen fakturak edo/eta jatorrizko ziurtagiriak.

-Gastuak egin izanaren frogagiriek pertsona fisiko edo juridiko igorlearen identifikazioko eta lokalizazioko oinarrizko datuak, haren identifikazio fiskaleko zenbakia (IFZ) edo nortasun-agiri nazionala (NAN), gastu-kontzeptua eta horiek dagokien zenbatekoa jaso beharko ditu.








5.-PROZEDURA:

Hitzordua eskatu beharko da, zerbitzu hau tramitatzen hasteko baldintzak betetzen ote diren baloratzeko.
Baldintzak betetze direla egiaztatzeko beharrezkoa den dokumentazioari dagokionez, Oiartzungo Udalak administrazioaren eskura dauden dokumentuak zuzenean kontsultatuko ditu. Hala ere interesdunak, Oiartzungo Udalak datu horiek zuzenean jasotzearen aurka dagoela adierazi dezake eta kasu horretan ezinbestekoa izango da egiaztagiriak aurkeztea.

Eskaera eta dokumentazioa Oiartzungo  gizarte zerbitzuetan aurkeztuko da eskaera, 39/2015 Legean ezarritakoa betez. Eskaerarekin batera, hala badagokio,  dokumentu hauek aurkeztu behar dira, onuradunaren ezaugarriak egiaztatze aldera: 
	

1. Familia-unitateko kide guztien dirusarreren egiaztagiriak.

2. Eskatzailearen ondasun higigarri eta higiezinei buruzko egiaztagiriak, eta beharrezko denean, familia-unitateko kide guztienak.

3.  Diru-laguntza zein gastuetarako eskatzen den; gastu horretarako diren fakturak edo aurrekontuak. 

4. Beharra egiaztatzeko baliagarria den beste edozein dokumentu eta/edo gizarte langileak beharra egiaztatzeko eskatzen duen dokumentua. 


Espedientearen izapidetzea

1. [bookmark: _Hlk153189465]Hitzordua eskatu , dokumentazioa jaso eta  egiaztatu.
2. Eskaera  erregistratu
3. Eskaera baloratu ondoren  gizarte langileak txostena  proposamen teknikoarekin   egingo du.
4. Ebazpena Gizarte Zerbitzuko  zinegotziak sinatuko du.  
5. Jakinarazpena helarazi.
6. Ordainketa  egin
7. Emandako dirulaguntza zuritu.

6.- DIRU-LAGUNTZAK ORDAINTZEA, ZURITZEA, BERTAN BEHERA UZTEA ETA ITZULTZEA

 Ordaintzea: Diru-laguntza emateko ebazpenean ezarritakoa betez egingo da ordainketa. Interesdunak aldez aurretik baimena eman ondoren, eta kasuaren arduradunak adostasuna eman ondoren, ordainketa zuzenean ordain dakieke diru-laguntza xede duen zerbitzu emaileei, pertsonei nahiz entitateei..

Zuribidea: Diru-laguntza emateko egintzan ezarritako baldintzak eta helburuak betetzen ari direla zuritu beharra dago, eta hala jasoko da diru laguntza emateko ebazpenean. 






Diru-laguntza bertan behera uztea: Diru-laguntza aldian-aldian hainbat ordainketatan egiten denean, aurretik onuradunari entzunaldia eskaini ondoren, berraztertzeko aukera izango da, eta ordaintzeko gelditzen diren kopuruen batura gutxitu ahal izango da, baldin eta azken ordainketa egin aurretik inguruabar hauetako bat gertatzen bada: 


1.- Esku hartzeko plana sinatu duen interesduna hiltzea. 
2.- Onuradunak diru-laguntzaren zenbateko ez ordainduari uko egitea. 
3.- Diru-laguntza emateko eskatzen diren baldintzetako bat ez betetzea. 
4.- Esku hartzeko plana ez betetzea. 
5.-Iruzur egitea
7.- Onartutako  diru-laguntza, adostutako helburuak betetzeko ez erabiltzea.

Diru-laguntza berraztertzeko espedienteari ekin ondoren, ordainketak hilabete batez etengo dira, kasuaren arduradunak hala proposatuta  eta  ordainketa eteteko arrazoiak zuzentzen ez diren bitartean ez da ordainketarik egingo. 12 hilabete igaro eta egoera arrazoitzen ez bada, iraungi egingo da prestazioa jasotzeko eskubidea.
Iruzur kasuetan  laguntza eskaera bertan behera utziko da.
Egoera larri baten aurrean  epe hau berrikusi daiteke.

Itzultzea:

- Udalak honako hau jakinaraziko dio onuradunari: prozedura horri hasiera eman zaiola, zein arrazoietan oinarritzen den, eta zein ondorio ekonomiko izan ditzakeen, baita ebazpena hartzeko eta jakinarazteko epea eta administrazio-isiltasunak eragin ditzakeen ondorioak ere. Interesdunek, hilabeteko gehieneko epean, egokitzat jotzen dituzten alegazioak egin ahalko dituzte.

- Alegazio horiek jaso ondoren, edo horretarako epea amaitu eta oraindik ez bada alegaziorik egin, Udalaren organo eskudunak hilabete bat izango du jaso behar ez ziren prestaziorik jaso ote den edota ez dagozkion neurrian jaso ote diren erabakitzeko ebazpenaren bitartez. Ebazpen horrek arrazoituta egon beharko du.

- Jaso behar ez zen prestazioren batekin edo ez dagokion neurrian jasotako prestazioren batekin lotutako egoera dagoela ebazten bada, aurreko paragrafoan aurreikusitako ebazpenean dagozkion kopuruak interesik gabe itzuli behar direla jasoko da, interesdunak betebehar hori gauzatzeko izango duen gehieneko epea zehaztuz, baita egin beharreko hileko itzulketen kopurua eta zenbatekoa ere. Aipatutako betebeharra betetzen ez bada, premiamendu prozedurari ekingo zaio

- Aurreko paragrafoan aurreikusitako ondorioetarako, Udalak indarreko  prestazioetatik zati bat ofizioz konpentsatzeko edo kentzeko aukera izango du, horiek onuradunaren bizikidetza-unitateko edozein kideri dagozkiola ere. Konpentsazio edo kenketa hori Udalak egin beharko du, epeak, kopurua eta zenbatekoa ezarriz.





- Dirua itzultzeko epea.




Itzultzeko prozeduraren ebazpena emateko eta jakinarazteko gehieneko epea sei hilabetekoa izango da, prozedurari hasiera ematen zaionetik zenbatzen hasita. Epe horretan inolako esanbidezko ebazpenik ematen eta jakinarazten ez bada, prozedura iraungiko da, eta emandako ebazpenak jardunak artxibatzeko aginduko du. Prozedura pertsona interesdunaren erruz geldiarazten den kasuetan, ebazpena emateko eta jakinarazteko epea ere eten egingo da.


(*)  Eskolaz   kanpoko   laguntza klaseen   irizpideak eta  gehieneko kopuruak 

· Taldean eskainitako  laguntza klaseak  lehenetsiko dira ahal den neurrian.
· Kontzeptu honetan  gehienez 20€ orduko ordainduko da.

Oiartzunen, 2024ko abenduaren 11a.

